   PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

AVIZ
asupra proiectului de Lege privind respingerea Ordonanţei de urgenţă a Guvernului nr. 105/2006 pentru modificarea Legii tinerilor nr. 350/2006
În conformitate cu prevederile art. 95 şi 115 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege privind respingerea Ordonanţei de urgenţă a Guvernului nr. 105/2006 pentru modificarea Legii tinerilor nr. 350/2006, trimis cu adresa nr. PL.x- 108 din 5 martie 2007 şi înregistrat sub nr. 31/211 din 06.03.2007.



Camera Deputaţilor este  Cameră decizională.


Senatul a adoptat proiectul de lege în şedinţa din 27 februarie 2007.
Potrivit prevederilor art. 61 din Regulamentul Camerei Deputaţilor, republicat, comisia a dezbătut proiectul de lege în şedinţa din  14. 03. 2007.


Membrii comisiei au examinat proiectul de lege supus avizării, expunerea de motive la proiectul de lege şi avizul favorabil al Consiliului Legislativ cu nr. 1723/18.12.2006, cu observaţiile şi propunerile formulate.
  

Membrii comisiei au hotărât, cu majoritate de voturi, (5 abţineri) avizarea favorabilă a proiectului de lege, cu amendamentul formulat şi însuşit de membrii comisiei.
	Nr.
	Text Senat
	Amendamentul propus
	Motivare

	1.
	Titlul legii:

Lege privind respingerea Ordonanţei  de urgenţă a Guvernului nr. 105/2006 pentru modificarea Legii tinerilor nr. 350/2006.
	Titlul legii:

Lege privind aprobarea Ordonanţei  de urgenţă a Guvernului nr. 105/2006 pentru modificarea Legii tinerilor nr. 350/2006.

Autor : Comisia Juridică, de disciplină şi imunităţi.
	Aprobarea Ordonanţei de urgenţă este necesară întrucât îndreaptă o eroare materială apărută la punctul 1 din anexa la Legea 350/2006, cu modificările ulterioare.

	2.
	Articol unic.-

Se respinge Ordonanţa  de urgenţă a Guvernului nr. 105/2006 pentru modificarea Legii tinerilor nr. 350/2006..
	Articol unic.-

Se aprobă Ordonanţa  de urgenţă a Guvernului nr. 105/2006 pentru modificarea Legii tinerilor nr. 350/2006, publicată în Monitorul Oficial al României, Partea I, nr. 1016 din 21 decembrie 2006.

Autor : Comisia Juridică, de disciplină şi imunităţi.
	Idem




În raport de obiectul şi conţinutul său, proiectul de lege face  parte din categoria legilor ordinare.
                              PREŞEDINTE,                              SECRETAR,
                              Sergiu Andon                                George Băeşu
Consilier

Dr. George Cucu

